Document ID: 31996D0500

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1996 για τη θέσπιση ζωοϋγειονομικών όρων και της πιστοποίησης ως επίσημης δήλωσης που απαιτούνται για την εισαγωγή κυνηγετικών τρόπαιων πτηνών και οπληφόρων τα οποία δεν έχουν υποβληθεί σε πλήρη ταρίχευση, προέλευσης τρίτων χωρών (Κείμενο που παρουσιάζει ενδιαφέρον για τον ΕΟΧ) (96/500/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου για τον καθορισμό των όρων υγειονομικού ελέγχου και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την απόφαση 96/405/ΕΚ της Επιτροπής (2), και ιδίως το άρθρο 10 παράγραφος 2 στοιχεία α) και γ),
Εκτιμώντας:
ότι στο παράρτημα Ι κεφάλαιο 13 της ανωτέρω οδηγίας, όπως τροποποιήθηκε από την απόφαση 94/466/ΕΚ της Επιτροπής (3), θεσπίζονται οι όροι εισαγωγής των κυνηγετικών τρόπαιων 7
ότι πρέπει να θεσπιστούν οι ζωοϋγειονομικοί όροι και η πιστοποίηση για να εξασφαλιστεί ότι τηρούνται οι όροι που απαιτούνται για την εισαγωγή κυνηγετικών τρόπαιων πτηνών και οπληφόρων τα οποία δεν έχουν υποβληθεί σε πλήρη ταρίχευση 7
ότι δεδομένου ότι θεσπίστηκε νέο καθεστώς πιστοποίησης πρέπει να προβλεφτεί προθεσμία για την εφαρμογή του 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν την εισαγωγή κυνηγετικών τρόπαιων πτηνών και οπληφόρων τα οποία έχουν υποστεί επεξεργασία και τα οποία αποτελούνται μόνο από κόκαλα, κέρατα, οπλές, νύχια, κέρατα ελαφιών, δόντια, δέρματα, από τρίτες χώρες μόνον εάν:
- συνοδεύονται από πιστοποιητικό/έγγραφο όπως αναφέρεται στο παράρτημα Α της εν λόγω απόφασης
και,
- στην περίπτωση δερμάτων αλατισμένων εν ξηρώ ή με άλμη τα οποία μεταφέρονται με πλοίο, εάν έχουν αλατιστεί 14 τουλάχιστον ημέρες πριν την εισαγωγή τους.
2. Τα κράτη μέλη επιτρέπουν την εισαγωγή κυνηγετικών τρόπαιων πτηνών και οπληφόρων που αποτελούνται από ολόκληρα ανατομικά μέρη τα οποία δεν έχουν υποστεί καμία επεξεργασία, προέλευσης τρίτων χωρών που περιλαμβάνονται στον κατάλογο που αναφέρεται στην απόφαση 94/86/ΕΚ της Επιτροπής (4), και από τις οποίες επιτρέπεται η εισαγωγή όλων των κατηγοριών νωπών κρεάτων του σχετικού είδους, μόνον εάν συνοδεύονται από υγειονομικό πιστοποιητικό όπως αναφέρεται στο παράρτημα Β της εν λόγω απόφασης.
3. Το εν λόγω πιστοποιητικό αποτελείται από ένα μόνο φύλλο το οποίο πρέπει να συμπληρωθεί σε μία επίσημη τουλάχιστον γλώσσα του κράτους μέλους που πραγματοποιεί τον έλεγχο κατά την εισαγωγή.
Άρθρο 2
Η παρούσα απόφαση εφαρμόζεται από την 1η Ιανουαρίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Ιουλίου 1996.

Labels: 0
3
17
5